અમદાવાદ: સમગ્ર ગુજરાતમાં જીઇબીના વાયરોની ચોરી કરતી ઉત્તર પ્રદેશની કુખ્યાત ગેંગને અમદાવાદ રેન્જ આઇજીની બાતમીને આધારે પોલીસે ઝડપી લઇ આગળની સઘન તપાસ શરૂ કરી છે. રાજ્યના જુદા જુદા પ્રાંતમાં જીઇબીની નવી હાઇટેન્શન લાઇન ચાલુ થાય તે પહેલાં જ તસ્કર ટોળકી વાયરો કાપી ટ્રકમાં ભરી નાસી છૂટી ગુના આચરતી હતી. આ પ્રકારના રાજ્યભરમાં અનેક ગુનાઓ બનતા રાજ્યના પોલીસવડાએ આવા ગુના અટકાવવા ઉચ્ચ પોલીસ અધિકારીઓને ખાસ તાકીદ કરી હતી.